
ZADEVA: Razpis za kmetico leta 2026

Zveza kmetic tradicionalno podeljuje naziv Kmetica leta. Letos bomo podelile triindvajseti naziv. Pri izboru nas ne zanima materialni položaj kmetije oz. kandidatke, iščemo osebo, ki ji lahko pripišemo prizadevanja za dom, kmetijo, za naš prostor, naše podeželje in naš kmečki stan, še posebno prizadevanja za kmetice oz. podeželske žene na lokalnem, občinskem, državnem ali mednarodnem nivoju. Naziv Kmetica leta podeljujemo za opravljeno delo, za dosežke, v želji, da nam s svojimi močmi vsaka pomaga pri zastopanju našega stanu še naprej. 
Kandidirajte torej tiste, za katere menite, da si ta naziv zaslužijo. Komisiji pa dovolimo, da izmed predlogov izbere novo kmetico leta!
ZANIMAJO NAS PODATKI OD KANDIDATKE!

- Kandidatko lahko predlaga društvo, ki je član Zveze kmetic Slovenije in ima poravnano vso članarino (vključno tudi 2026)
- Kandidatka mora biti na dan roka oddaje razpisa stara najmanj  55 let
- Kandidatka je živela in delala na  kmetiji (in lahko še vedno), je članica društva, ki jo predlaga
- Kandidatka ne sme biti članica trenutnih odborov Zveze
- Kandidatka lahko kandidira, če še nima naziva Kmetica leta.
- Društvo obvezno obvesti Zvezo o oddaji vloge do izteka roka!
Obvezni podatki ob prijavi (tu se znaki ne štejejo)
- naslov predlagatelja, podpis zastopnika društva in žig
- datum plačila članarine, znesek (plačilo  članarine društva Zvezi! Ne prilagati kopij.)
- fotografijo kandidatke
- osebne podatke kandidatke: ime in priimek, naslov, datum rojstva, tel. štev.  (zaželen podatek e-mail)
- ostalo (opis družine- število otrok, ostarelih…)

Opis kandidatke lahko obsega največ 4000 znakov brez presledkov, če je napisano z računalnikom, oz. opis na eni strani A4 listu, če je vloga napisana ročno. Priporočamo točne podatke in seveda opis za kandidatko!



Pomožne oporne točke za predstavitev, s katerimi si lahko pomagate, dodajte še vse tisto, kar pogrešate:

	· vrsta kmetije (nižinska, višinska..)
· lastništvo kmetije (čas)
· koliko časa živi in dela na kmetiji
· usmerjenost kmetije
· je zavarovana kot kmetica (čas)

	· njeni dosežki na kmetiji in širše (priznanja, pohvale… kolikokrat, kakšna)
· aktivnosti (društva, lokalna skupnost, občinska.. (opredelite tudi časovno!)
· dopolnilna dejavnost na kmetiji…



Prijava:
Prijava mora biti poslana do vključno 7.10.2026  s pripisom KMETICA 2026:
1. v pisni obliki (velja poštni žig).  (obvestite, da je prijava poslana) na naslov Zveza kmetic Slovenije, Irena Ule,  Podlipovica 9, 1411 Izlake. ali 
2. opise v wordovem formatu (*.doc ali *.docx )lahko pošljete na:
· USB ključku na naslov: Zveza kmetic Slovenije, Irena Ule,  Podlipovica 9, 1411 Izlake.  Ali
· pošljete na elektronski naslov Zveze z imenom KMETICA26 .

Pravila izbora:
Izbor opravi pet članska komisija, ki je sestavljena iz 3 predstavnic odborov Zveze, ter dveh predstavnic naključno izbranih društev določenih kolegija Zveze. Komisija se zbere enkrat in pregleda prispele vloge. Če vloge izpolnjujejo vse zahtevane pogoje, jih pregleda in oceni na podlagi internega pravilnika. Ocenjevanje je anonimno in komisija odloča izključno na podlagi opisov kandidatk. 

Razglasitev kmetice leta 2026
Načrtovano je, da se Kmetico leta 2026 razglasi na prireditvi v počastitev SVETOVNEGA DNEVA KMETIC v mesecu oktobru.
Prijavitelji in kandidatka se strinjajo z razpisnimi pogoji.

 
Ljubljana, 04.8.2026                                    Upravni odbor Zveze kmetic Slovenije 

POZITIVNA MISEL

Vedno imejte v mislih to. da je
rvasa odlocenost za uspeh
‘pomembuejsa kol karkoli
drugega.

